cyanic-selkie/wikianc huggingface dataset:
Εμπάιρ Στέιτ Μπίλντινγκ
Αυτοκτονίες
Από τα εγκαίνιά του μέχρι σήμερα, πάνω από τριάντα άνθρωποι έχουν αυτοκτονήσει πέφτοντας από την κορυφή του Κτηρίου Εμπάιαρ Στέιτ. Ο φράκτης γύρω από την ταράτσα-παρατηρητήριο μπήκε το 1947, μετά από 5 απόπειρες σε διάστημα τριών εβδομάδων. Παρόλα αυτά, αυτοκτονίες σημειώθηκαν το 2004 και το 2006, ενώ η πιο πρόσφατη έγινε τον Ιανουάριο του 2010, οπότε ένας δικηγόρος έπεσε από τον 69ο όροφο.
Γενικά
Το Κτήριο Εμπάιαρ Στέιτ διαθέτει 86 ορόφους για εμπορική χρήση, ενώ οι υπόλοιποι 16 αντιπροσωπεύουν την κορυφή-πύργο αρ ντεκό. Πάντως το Εμπάιαρ Στέιτ υπήρξε το πρώτο κτήριο στην ιστορία που είχε περισσότερους από 100 ορόφους. thumb|200px|right|Κατακόρυφη όψη του κτιρίου
Ο ουρανοξύστης έχει 6.500 παράθυρα και 73 ανελκυστήρες (67 στον κεντρικό πυρήνα και 6 περιφερειακούς). Τα σκαλοπάτια από το πεζοδρόμιο μέχρι τον 102ο όροφο είναι 1.860. Το ολικό εμβαδό των ορόφων είναι 257.210 τετραγωνικά μέτρα. Η βάση του κτηρίου έχει έκταση περίπου 8 στρέμματα, αλλά η διατομή μειώνεται προς την κορυφή. Το Κτήριο Εμπάιαρ Στέιτ στεγάζει σήμερα (2007) περί τους 20 χιλιάδες εργαζόμενους και έχει τον δικό του ιδιαίτερο ταχυδρομικό κωδικό: 10118. Η άνοδος χρειάζεται λιγότερο από ένα λεπτό με ανελκυστήρα μέχρι τον 86ο όροφο, όπου και το παρατηρητήριο θέας. Το κτήριο περιέχει σωλήνες συνολικού μήκους 113 χιλιομέτρων και ηλεκτρικά καλώδια συνολικού μήκους 762 χιλιομέτρων. Η κεντρική θέρμανση γίνεται με ατμό χαμηλής πιέσεως (0,14 ως 0,21 της ατμόσφαιρας). Το όλο κτήριο ζυγίζει περίπου 370.000 τόνους. Η κατασκευή του στοίχισε 40.948.900 δολάρια ΗΠΑ.
Εξωτερικός φωτισμός
right|325px|thumb|Ο ουρανοξύστης όπως φαίνεται από το Πάρκο Frank Sinatra, στο Χόμποκεν του [[Νιού Τζέρσεϊ.]] Το 1964 προστέθηκαν προβολείς για τον νυκτερινό φωτισμό της κορυφής του κτηρίου, με χρώματα αναλόγως της εποχής του έτους και περιστάσεων όπως τα Χριστούγεννα. Σε ειδικές περιπτώσεις, όπως τα ογδοηκοστά γενέθλια και τον επακολουθήσαντα θάνατο του Φρανκ Σινάτρα, το κτήριο φωτίστηκε μπλε σε αναφορά του ψευδωνύμου του τραγουδιστή "Ol' Blue Eyes."
Οι προβολείς φώτιζαν το κτήριο με τα χρώματα της αμερικανικής σημαίας επί αρκετούς μήνες μετά την καταστροφή του Παγκόσμιου Εμπορικού Κέντρου, και μετά επανήλθαν στον συνήθη φωτισμό. Επίσης, το κτήριο φωτίζεται κίτρινο με το κίτρινο χρώμα της μπάλας του τένις κατά τη διεξαγωγή του «Αμερικανικού Open» τουρνουά τένις στα τέλη Αυγούστου και αρχές Σεπτεμβρίου.
Το κτήριο επίσης φωτίζεται μωβ και λευκό μία φορά το χρόνο προς τιμή των αποφοιτούντων φοιτητών του Πανεπιστημίου της Νέας Υόρκης.
Τον Οκτώβριο του 2007, φωτίστηκε πράσινο επί τριήμερο για τη μουσουλμανική εορτή Eid ul-Fitr, ο πρώτος φωτισμός που έγινε ποτέ για εορτή του Ισλάμ. Η πρόθεση είναι να γίνεται αυτό κάθε χρόνο.
Παρατηρητήρια θέας
Το Κτήριο Εμπάιαρ Στέιτ έχει ένα από τα δημοφιλέστερα εξωτερικά παρατηρητήρια θέας σε όλο τον κόσμο, με πάνω από 110 εκατομμύρια εισιτήρια από τότε που πρωτολειτούργησε ως τα σήμερα. Το κυρίως παρατηρητήριο, στον 86ο όροφο (υπαίθριο), και το δεύτερο, στον 102ο (κλειστού χώρου), προσφέρουν εντυπωσιακές εικόνες της Νέας Υόρκης προς όλες τις πλευρές (360 μοίρες).
Ο αγώνας ανόδου του Κτηρίου Εμπάιαρ Στέιτ
Ο αγώνας ανόδου του Κτηρίου Εμπάιαρ Στέιτ («Empire State Building Run-Up») είναι ένας αγώνας ανόδου με τα πόδια από τον δρόμο μέχρι το παρατηρητήριο στον 86ο όροφο, που γίνεται μία φορά τον χρόνο από το 1978. Οι συμμετέχοντες αναφέρονται τόσο ως δρομείς όσο και ως αναρριχητές. Ο αγώνας καλύπτει μία κάθετη απόσταση 320 μέτρων και περιλαμβάνει 1.576 σκαλοπάτια. Το ρεκόρ είναι 9 λεπτά και 33 δευτερόλεπτα, του Αυστραλού επαγγελματία ποδηλάτη Paul Crake, από το 2003 (ταχύτητα ανόδου 2.010 κάθετα μέτρα την ώρα).
Εξωτερικοί σύνδεσμοι
Κατηγορία:Ουρανοξύστες στις Ηνωμένες Πολιτείες Κατηγορία:Κτίρια και κατασκευές στη Νέα Υόρκη Κατηγορία:Σύμβολα της Νέας Υόρκης
Λενιάγκο
Το Λενιάγκο (ιταλικά: Legnago) είναι ιταλικός δήμος στην Επαρχία της Βερόνας, στην περιφέρεια του Βένετου.
Pocket Full of Kryptonite
Το "Pocket Full of Kryptonite" είναι το πρώτο στούντιο άλμπουμ του αμερικάνικου συγκροτήματος Spin Doctors. Κυκλοφόρησε στις 20 Αυγούστου του 1991. Έφτασε στο #1 και το #3 του Billboard's Heatseekers και του Billboard 200 αντίστοιχα. Είναι το καλύτερο, σε πωλήσεις, άλμπουμ του συγκροτήματος και ανακηρύχθηκε 5 φόρες πλατινένιο από την RIAA.
Ο τίτλος αναφέρεται στον κρυπτονίτη, το φανταστικό ορυκτό το οποίο έκανε τον Superman αδύναμο. Ο τίτλος του άλμπουμ αναφέρεται επίσης αρκετές φορές στο κομμάτι "Jimmy Olsen's Blues". Το ίδιο το κομμάτι κάνει αναφορές στο σύμπαν του Superman αφού ο Jimmy Olsen ήταν ο νεαρός συνάδελφος του Clark Kent (Superman), ο οποίος είχε ερωτευτεί την Lois Lane και ζήλευε την σχέση της με τον Superman. Το εξώφυλλο απεικονίζει έναν τηλεφωνικό θάλαμο, αναφερόμενο στο σημείο στο οποίο ο Clark Kent έμπαινε για να αλλάξει σε Superman.
Το άλμπουμ επανακυκλοφόρησε στις 29 Αυγούστου του 2011 με ένα επιπλέον κομμάτι και ένα δεύτερο CD με demos και δυο ζωντανά κομμάτια.
Κομμάτια
Όλα τα κομμάτια γράφτηκαν από τους Spin Doctors εκτός των σημειωμένων
Παραπομπές
Κατηγορία:Άλμπουμ του 1991
Νησέλλι Ημαθίας
Το Νησέλλι (επισήμως Νησέλλιον, απαντάται ανεπίσημα και με ένα «λ», ως Νησέλι, οπότε δεν πρέπει να συγχέεται με τα Νησέλια Λέσβου) είναι πεδινό χωριό της Ελλάδας, της περιφερειακής ενότητας (πρώην Νομού) Ημαθίας.  Είναι κτισμένο σε μεσοσταθμικό υψόμετρο 10 μέτρα πάνω από την επιφάνεια της θάλασσας και ο πληθυσμός του στην απογραφή του 2011 ήταν 653 κάτοικοι.
Διοικητική ιστορία
Παλαιότερα το Νησέλλι ήταν χωριό της Επαρχίας Ημαθίας, του Νομού Ημαθίας, και υπαγόταν απευθείας στον Δήμο Αλεξανδρείας. Με την εφαρμογή του Σχεδίου «Καποδίστριας», το Νησέλλι προσαρτήθηκε στη Δημοτική κοινότητα Αλεξανδρείας του Δήμου Αλεξανδρείας. Με την εφαρμογή του Προγράμματος «Καλλικράτης» την 1η Ιανουαρίου 2011, το Νησέλλι έφθασε στη σημερινή διοικητική του υπαγωγή, σύμφωνα με την οποία αποτελεί έναν από τους τρεις οικισμούς (μαζί με την πόλη Αλεξάνδρεια και τον Σχοινά) της Δημοτικής κοινότητας Αλεξανδρείας, η οποία υπάγεται στη Δημοτική Ενότητα Αλεξανδρείας του νέου, διευρυμένου Δήμου Αλεξανδρείας της Περιφερειακής ενότητας Ημαθίας.
Παραπομπές
Νησελλι Κατηγορία:Δήμος Αλεξάνδρειας
Παλλαμιακή Ένωση
Η Παλλαμιακή Ένωση, συχνά αναφερόμενη απλά ως «Παλλαμιακή», ήταν ποδοσφαιρικός σύλλογος που ιδρύθηκε τις 14 Μαρτίου του 1928 και είχε χρώματα το κίτρινο και το μαύρο.
Την περίοδο 1962-63 η Παλλαμιακή τερμάτισε 10η στον 4ο όμιλο της Β' Εθνικής.
Στις 27 Μαΐου 1964 με πρωτοβουλία του τότε δημάρχου της Λαμίας και των ποδοσφαιρικών παραγόντων του νομού πραγματοποιείται γενική συνέλευση με σκοπό τη συνένωση της Παλλαμιακής και του Λαμιακού (προέκυψε από συγχώνευση του Ολυμπιακού Λαμίας και του Παμφθιωτικού), η οποία δεν είχε το προσδοκώμενο αποτέλεσμα, αφού κατέληξε στην δημιουργία δύο νέων συλλόγων του Α.Σ. Λαμία και του Α.Σ. Θερμοπυλών. Πάντως, η ζωή του δεύτερου δεν ήταν και πολύ μεγάλη, καθώς δεν κράτησε παραπάνω από μία εβδομάδα και την 1η Ιουνίου του 1964 συγχωνεύτηκε με τον Α.Σ. Λαμία.
Α.Σ. Παλλαμιακή
Σύλλογος με την ονομασία «Α.Σ. Παλλαμιακή» εμφανίζεται και από τη δεκαετία του 1970 αγωνιζόμενη στο πρωτάθλημα της ΕΠΣ Φθιώτιδας αλλά και σε Δ΄ και Γ΄ Εθνική.
Εξωτερικοί σύνδεσμοι
Κατηγορία:Αθλητικοί σύλλογοι Φθιώτιδας Κατηγορία:Ιδρύσεις αθλητικών συλλόγων το 1928 Κατηγορία:Ανενεργές ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1928
Αγροτικός Αστέρας Ευόσμου (ποδόσφαιρο γυναικών)
Το τμήμα ποδοσφαίρου γυναικών του Π.Μ.Α.Σ. Αγροτικού Αστέρα Ευόσμου ιδρύθηκε το 2016 και πλέον αγωνίζεται στην Α΄ Εθνική κατηγορία. Εδρεύει στον Εύοσμο Θεσσαλονίκης και έχει ως έδρα το ιδιόκτητο γήπεδο του συλλόγου «Δημήτριος Κοντικάκης».
Ιστορικό
Ο Προοδευτικός Μορφωτικός Αθλητικός και Προσκοπικός Σύλλογος Ευόσμου «Ο Αγροτικός Αστήρ» ιδρύθηκε το 1932 στο Νέο Κουκλουτζά (Εύοσμο) από πρόσφυγες της Μικράς Ασίας. Το πρακτικό ίδρυσης και η αίτηση για την αναγνώριση του συλλόγου κατατέθηκαν στο Πρωτοδικείο στις 10 Ιανουαρίου 1930. O «Αγροτικός Αστήρ» οφείλει την ονομασία του στην αγροτική προέλευση και ενασχόληση των κατοίκων, την αγροτιά δηλαδή της περιοχής, η οποία μάλιστα συμβολίζεται στο έμβλημά του με το αστέρι που αναδύεται μέσα από τα στάχυα, καθώς και με το πράσινο και άσπρο χρώμα της φανέλας του.
Παραπομπές
Κατηγορία:Ποδόσφαιρο Κατηγορία:Γυναικείο ποδόσφαιρο Κατηγορία:Αγροτικός Αστέρας Ευόσμου Π.Μ.Α.Σ.
Υπουργείο Εσωτερικών, Αποκέντρωσης και Ηλεκτρονικής Διακυβέρνησης
Ως Υπουργείο Εσωτερικών, Αποκέντρωσης και Ηλεκτρονικής Διακυβέρνησης (2009-2011) μετονομάστηκε το Υπουργείο Εσωτερικών στις 7 Οκτωβρίου 2009 από την Κυβέρνηση Γεωργίου Α. Παπανδρέου. Το Υπουργείο καταργήθηκε στις 27 Ιουνίου 2011 με διάσπασή του στα Υπουργεία Εσωτερικών και Διοικητικής Μεταρρύθμισης και Ηλεκτρονικής Διακυβέρνησης.
Διοίκηση του υπουργείου
Υπουργός από τις 7 Οκτωβρίου 2009 μέχρι τις 27 Ιουνίου 2011 ήταν ο Γιάννης Ραγκούσης και υφυπουργοί οι Γιώργος Ντόλιος και η Θεοδώρα Τζάκρη.
Κάτω Στεφανινά Θεσσαλονίκης
Τα Κάτω Στεφανινά αποτελούν χωριό του Δήμου Βόλβης στα ανατολικά του Νομού Θεσσαλονίκης στη Μακεδονία. Βρίσκονται σε απόσταση 1.100 περίπου μέτρων από την Αρέθουσα και 2.000 μέτρων περίπου από τα Στεφανινά που είναι και η έδρα της Τοπικής Κοινότητας Στεφανινών στην οποία ανήκουν. Αποτελεί νέο σχετικά οικισμό με 19 μόνιμους κατοίκους σύμφωνα με την απογραφή του 2011. Όσοι μετακινούνται στο δρόμο από την περιοχή της Νιγρίτας πρός την Ασπροβάλτα περνούν μέσα από το χωριό. Εκκλησιαστικά υπάγονται στην Ιερά Μητρόπολη Σερρών και Νιγρίτης.
Πηγές
Κατηγορία:Χωριά του νομού Θεσσαλονίκης Κατηγορία:Δήμος Βόλβης
Μάχη της Μαντινείας (362 π.Χ.)
Η δεύτερη μεγάλη μάχη της αρχαιότητας που έγινε γνωστή ως Μάχη της Μαντινείας διεξήχθη περίπου 15 χλμ. βορείως της Τρίπολης το καλοκαίρι του 362 π.Χ. μεταξύ δύο συνασπισμών που είχαν επικεφαλής αντίστοιχα τη Θήβα και τη Σπάρτη, τις δύο τότε ισχυρότερες πόλεις της Ελλάδας, με έπαθλο την ηγεμονία της. Στη μάχη αυτή, όμως, που έληξε νικηφόρα για τη Θήβα, σκοτώθηκε ο ιδιαίτερα σημαντικός πολιτικός και στρατηγός Επαμεινώνδας, γεγονός που είχε -παρά τη στρατιωτική νίκη- ως συνέπεια να υποβιβαστεί πλέον ο πρωταγωνιστικός ρόλος της Θήβας στα πράγματα της Ελλάδας. Η Σπάρτη είχε ήδη χάσει το κύρος και τις δυνάμεις της, όπως εξάλλου και η Αθήνα, με αποτέλεσμα να πάρει τα ηνία η Μακεδονία. Σε αυτό συνέβαλε και το γεγονός ότι η νικήτρια και ακμάζουσα Θήβα δύο χρόνια νωρίτερα είχε στερηθεί και τη δεύτερη σημαντική δημόσια προσωπικότητά της, τον Πελοπίδα.
Η μάχη
Ο Επαμεινώνδας είχε στόχο να τρώσει το σπαρτιατικό κύρος απόλυτα και είχε προσπαθήσει προηγουμένως χωρίς επιτυχία να αλώσει τη Σπάρτη. Είχε φτάσει μέχρι την αγορά της και αυτό ήταν πρωτόγνωρη ταπείνωση για τη Σπάρτη. Εντούτοις αναγκάστηκε να αποχωρήσει και στράφηκε τότε προς την Μαντινεία, επειδή εκεί υπήρχε συγκεντρωμένος στρατός Σπαρτιατών, Αθηναίων και Μαντινέων. Ήταν προς το συμφέρον της Θήβας να στηρίξει τις αρκαδικές πόλεις εναντίον ουσιαστικά της Σπάρτης, για να αποδείξει ότι η Βοιωτία ήταν σε θέση να παράσχει προστασία στους συμμάχους της και άρα μπορούσε να αναλάβει την ηγεμονία της Ελλάδας. Στη συμμαχία της Θήβας ανήκαν τότε οι Αργείοι, περισσότεροι Αρκάδες, οι Σικυώνιοι, οι Θεσσαλοί, οι Βοιωτοί, οι Ευβοείς, οι Λοκροί και οι Μαλιείς. Στη συμμαχία της Σπάρτης ανήκαν οι Αθηναίοι, οι Ηλείοι, αρκετές πόλεις της Αχαϊας και οι Μαντινείς.
Ο Επαμεινώνδας ουσιαστικά αιφνιδίασε τους αντιπάλους του κάνοντάς τους να πιστέψουν ότι όχι μόνον δεν θα εφάρμοζε την στρατηγική της λοξής φάλαγγας την οποία περίμεναν πλέον, αλλά ότι είχε και σκοπό να στρατοπεδεύσει και να μην επιτεθεί. Οταν εφησύχασαν οι εχθροί του, ο Επαμεινώνδας κίνησε το στράτευμά του αστραπιαία και υπερίσχυσε γρήγορα, αλλά τραυματίστηκε θανάσιμα. Λίγο προτού πεθάνει πληροφορήθηκε ότι ο στρατός του είχε νικήσει οριστικά. Εντούτοις ζήτησε από τους αξιωματικούς τους να συνομολογήσουν ειρήνη με τους Σπαρτιάτες είτε επειδή είχαν σκοτωθεί στην ίδια μάχη και άλλοι σημαντικοί στρατιωτικοί της Θήβας είτε επειδή γνώριζε ότι με το θάνατό του, η Θήβα δεν θα μπορούσε να σταθεί εύκολα μόνη της στην κορυφή. Λέγεται ότι προτού ξεψυχήσει οι σύντροφοί του στη μάχη του είπαν ότι δεν αφήνει διάδοχο, αλλά εκείνος απάντησε "αφήνω δύο κόρες, τη Λεύκτρα και τη Μαντινεία"
Παραπομπές
Μαντινεια Μαντινεια Μαντινεια Μαντινεια Μαντινεια Μαντινεια 362 π.Χ.
2340 Χαθώρ
Η Χαθώρ (Hathor) είναι ένας μικρός αστεροειδής Ατών, που περνά από τις τροχιές της Γης και της Αφροδίτης και έχει απόλυτο μέγεθος (όπως ορίζεται για το Ηλιακό Σύστημα) 19,2. Ανακαλύφθηκε το 1976 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από την Άθωρ, όπως και ο πολύ μεγαλύτερος αστεροειδής της Κύριας Ζώνης 161 Άθωρ, με τον οποίο δεν πρέπει να συγχέεται. Η ονομασία για την 2340 Χαθώρ προτάθηκε από την Έλινορ Χέλιν, η οποία την ανακάλυψε ανεξάρτητα και πραγματοποίησε κρίσιμες παρατηρήσεις για τον καθορισμό της τροχιάς της το 1981.
Κατά τον 21ο αιώνα σημειώθηκαν ή θα σημειωθούν συνολικά 17 προσεγγίσεις της Χαθώρ στη Γη σε αποστάσεις μικρότερες των 30 εκατομμυρίων χιλιομέτρων.
Φυσικά χαρακτηριστικά
Η μέση διάμετρος της Χαθώρ εκτιμάται σε 300 μέτρα περίπου, τιμή βασισμένη σε εκτιμώμενο μέσο άλβεδο 0,15. Ο φασματικός τύπος της είναι CSU (κατά Tholen) ή Sq (κατά SMASSII). Είναι άγνωστο αν και με ποια περίοδο περιστρέφεται η Χαθώρ γύρω από τον εαυτό της.
Εξωτερικοί σύνδεσμοι
Χαθωρ
Μαράνο ντι Βαλπολιτσέλλα
Το Μαράνο ντι Βαλπολιτσέλλα (ιταλικά: Marano di Valpolicella) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Ντι Μόιν (Άιοβα)
Το Ντι Μόιν είναι η πρωτεύουσα και πολυπληθέστερη πόλη στην πολιτεία Άιοβα των Η.Π.Α.. Είναι επίσης η έδρα της Κομητείας Πολκ. Ένα μικρό τμήμα της πόλης εκτείνεται στην Κομητεία Ουόρεν. Ενσωματώθηκε στις 22 Σεπτεμβρίου 1851, καθώς το Φορτ Ντι Μόιν (Fort Des Moines) συντομεύθηκε σε "Ντι Μόιν" (Des Moines) το 1857. Ονομάσθηκε έτσι από τον Ποταμό Ντι Μόιν, του οποίου το όνομα πρέπει να υιοθετήθηκε από το Γαλλικό Rivière des Moines, που αποδίδεται ως "Ποταμός των Μοναχών." Η μητροπολιτική περιοχή που περιέχει πέντε κομητείες κατατάσσεται 88η αναφορικά με τον πληθυσμό στις Ηνωμένες Πολιτείες με 569.633 κατοίκους σύμφωνα με την μέτρηση του 2010 από το Γραφείο Απογραφών των ΗΠΑ. Ο πληθυσμός της πόλης ήταν 203.433 στην απογραφή του 2010.
Εξωτερικοί σύνδεσμοι
Κατηγορία:Πόλεις της Άιοβα
Αμφίθεμις
Στην ελληνική μυθολογία ο Αμφίθεμις ήταν γιος του θεού Απόλλωνα και της πριγκηποπούλας της Κρήτης Ακάλλης ή Ακακαλλίδας, η οποία ήταν θυγατέρα του Μίνωα και της Πασιφάης. Ο Αμφίθεμις είχε τρεις ομοθαλείς αδελφούς, τον Μίλητο, τον Γαράμα και τον Όαξο, ο πρώτος και ο τελευταίος από τους οποίους έδωσαν τα ονόματά τους σε αντίστοιχες πόλεις. Ο Αμφίθεμις, όταν μεγάλωσε, ερωτεύθηκε τη Νύμφη Τριτωνίδα και απέκτησαν μαζί δύο γιους, τον Νασάμωνα και τον Κάφαυρο ή Κεφαλίωνα.
Πηγές
Κατηγορία:Αρχαίοι Κρήτες Αμφιθεμις Κατηγορία:Παιδιά του Απόλλωνα
Ντάγκεναμ εντ Ρέντμπριτζ
Η Ντάγκεναμ εντ Ρέντμπριτζ (αγγλικά: Dagenham & Redbridge, ) είναι μια αγγλική ποδοσφαιρική ομάδα από το Ντάγκεναμ. Ιδρύθηκε το 1992 από την ενοποίηση των Ρετμπρίτζ Φόρεστ ΦΚ και Ντάγκεναμ ΦΚ. Συμμετέχει στην Φούτμπολ Λιγκ Του, την τέταρτη κατηγορία Αγγλίας. Έδρα της ομάδας είναι το Victoria Road, χωρητικότητας 6078 θεατών.
Εξωτερικοί σύνδεσμοι
Κατηγορία:Ποδοσφαιρικές ομάδες Αγγλίας Κατηγορία:Ιδρύσεις ποδοσφαιρικών ομάδων το 1992
Εθνικός ύμνος της Ονδούρας
Ο "Εθνικός Ύμνος της Ονδούρας" (στα ισπανικά Himno Nacional de Honduras) καθιερώθηκε με το υπ' αριθμ. 42 Προεδρικό Διάταγμα του 1915. Οι στίχοι γράφτηκαν από τον Αουγούστο Κοέγιο (Augusto Constancio Coello), ενώ τη μουσική συνέθεσε ο Κάρλος Χάρτλινγκ (Carlos Hartling). Στο σύνολό του, ο ύμνος παραθέτει την ιστορία της χώρας εν συντομία με χρονολογική σειρά. Αποτελείται από την επωδό και επτά στροφές. Ωστόσο, σε επίσημες περιστάσεις ψάλλονται μόνο η επωδός και ή έβδομη στροφή. Η επωδός ψάλλεται πριν και μετά την έβδομη στροφή και αποτελεί περιγραφή των κυριοτέρων εθνικών συμβόλων της Ονδούρας, της σημαίας και του εθνόσημου. Η όγδοη στροφή είναι ένα πατριωτικό κάλεσμα προς τους κατοίκους της χώρας για να υπερασπιστούν την άμυνα της πατρίδας τους και τη σημαία. Προτού οι κάτοικοι της Ονδούρας κλείσουν τον 6ο τους χρόνο στην πρωτοβάθμια εκπαίδευση, μαθαίνουν να αποστηθίζουν τον ύμνο και διδάσκονται το νόημα και των οκτώ στροφών του. Ανεπίσημα, ο ύμνος ονομάζεται μερικές φορές "Tu bandera es un lampo de cielo" (στα ισπανικά: "Η σημαία σου είναι μια λάμψη στον ουρανό") που αποτελεί τον πρώτο στίχο στην επωδό.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα της Ονδούρας
Αρπινάτης ποταμός
Ο Αρπινάτης είναι ποταμός της Ηλείας γνωστός από την αρχαιότητα κι ένας από τους παραποτάμους του Αλφειού. Σύμφωνα με τον Παυσανία, που στην εποχή του πέρασε από εκεί μας, πληροφορεί ότι ονομάζεται Αρπινάτης επειδή στην αρχαιότητα περνούσε από την αρχαία πόλη Αρπίνη.
Πηγάζει από την Φολόη κοντά στο χωριό Βιλίζι και ρέει από ανατολικά προς δυτικά και συναντά την βόρεια όχθη του Αλφειού στο παλιό χάνι του Σαράτσι.
Εθνική Ελλάδας (ποδόσφαιρο σάλας)
Η εθνική Ελλάδας στο ποδόσφαιρο σάλας ελέγχεται από την Ελληνική Ποδοσφαιρική Ομοσπονδία, το διοικητικό όργανο για το ποδόσφαιρο σάλας στην Ελλάδα και εκπροσωπεί τη χώρα σε διεθνείς διοργανώσεις ποδοσφαίρου σάλας όπως το Παγκόσμιο Κύπελλο και το Ευρωπαϊκό Πρωτάθλημα. Το μεγαλύτερο επίτευγμα της εθνικής ομάδας ποδοσφαίρου σάλας είναι η πρόκριση της στο δεύτερο προκριματικό γύρο του Ευρωπαϊκού Πρωταθλήματος του 2014. Ο προπονητής της ομάδας είναι ο Στέφανος Σοϊλέμης από το 2008. Οι παίκτες της επιλέγονται από την Σούπερ Λίγκα ποδοσφαίρου σάλας, το εθνικό ελληνικό πρωτάθλημα. Τα τελευταία χρόνια υπάρχει ένας παίκτης, ο Κωνσταντίνος Πάνου, ο οποίος αγωνίζεται στην Ισπανία. Καθώς η ομάδα είναι 81η στην παγκόσμια κατάταξη, πρέπει να προκριθεί από το πρώτο και δεύτερο προκριματικό γύρο για να αγωνιστεί στο παγκόσμιο ή το ευρωπαϊκό πρωτάθλημα.
Ο προπονητής
Προπονητής της ομάδας είναι ο Στέφανος Σοϊλέμης από το 2008. Είναι ο προπονητής της εθνικής ομάδας ποδοσφαίρου σάλας κάτω των 21. Γεννήθηκε στη Γερμανία και ήρθε στην Ελλάδα το 1992. Ήταν παίκτης του ποδοσφαίρου σάλας από το 1997 έως το 2007, παίζοντας σε ομάδες όπως ο Ηνίοχος και το Κερατσίνι και από το 2000 ήταν μέλος της εθνικής ομάδας. Το 2007 ήταν βοηθός προπονητή του Σεργκέι Στούλοφ στην ομάδα και ανέλαβε την ομάδα το 2008. Από το 2012 μέχρι σήμερα είναι επίσης ο προπονητής της εθνικής ομάδας ποδοσφαίρου σε άμμο της Ελλάδας.
Συμμετοχή σε διοργανώσεις
Η ελληνική εθνική ομάδα ποδοσφαίρου σάλας δεν έχει προκριθεί ποτέ σε κάποιο μεγάλο πρωτάθλημα. Το μεγαλύτερο επίτευγμά της είναι η πρόκριση της στο δεύτερο προκριματικό γύρο του Ευρωπαϊκού Πρωταθλήματος του 2014. Σε αυτό το γύρο, η ομάδα έπαιξε εναντίον της Πορτογαλίας, της Σερβίας και της Πολωνίας, έχοντας δύο ήττες και μία νίκη κατά της Πολωνίας.
Ευρωπαϊκό πρωτάθλημα ποδοσφαίρου σάλας 2018
Η ελληνική εθνική ομάδα ποδοσφαίρου σάλας συμμετείχε στα προκριματικά του ευρωπαϊκού πρωταθλήματος του 2018. Η ελληνική εθνική ομάδα συμμετείχε στον πρώτο προκριματικό γύρο παίζοντας εναντίον της Ουαλίας, της Μολδαβίας και του Αγίου Μαρίνου. Οι αγώνες διεξήχθησαν στις 26, 27 και 29 Ιανουαρίου 2017 στο Δε Πόιντ 4 του Χίερφορντ της Ουαλίας. Η Ελλάδα κατετάγη 3η με μια νίκη και αποκλείστηκε από τον δεύτερο γύρο. Στον πρώτο γύρο η Ελλάδα είχε μια νίκη εναντίον του Αγίου Μαρίνου, μια ισοπαλία με την Ουαλία και μια ήττα εναντίον της Μολδαβίας. Η Μολδαβία προκρίθηκε στον δεύτερο προκριματικό γύρο εναντίον της Ισπανίας, της Πολωνίας και της Σερβίας. Οι αγώνες έλαβαν χώρα στην Πολωνία στις 8, 9 και 11 Απριλίου 2017 στο δημοτικό στάδιο του Έλμπλονγκ. Ως μέρος αυτής της προετοιμασίας η ελληνική εθνική ομάδα αγωνίστηκε εναντίον των εθνικών ομάδων Βουλγαρίας και Τουρκίας σε ένα τουρνουά που έλαβε χώρα στην Χαλκίδα τον Νοέμβριο του 2016.
Εξωτερικοί σύνδεσμοι
Κατηγορία:Ποδόσφαιρο σάλας στην Ελλάδα Κατηγορία:Εθνικές αθλητικές ομάδες της Ελλάδας
Μετσάνε ντι Σόττο
Παραπομπές
Κατηγορία:Δήμοι της Επαρχίας της Βερόνας
Άρντα της Αρμενίας
Η Άρντα της Αρμενίας (πέθανε μετά το 1116) μάλλον από τον Οίκο των Ρουπενιδών ήταν η πρώτη βασίλισσα της Ιερουσαλήμ ως δεύτερη σύζυγος του Βαλδουίνου Α΄ της Ιερουσαλήμ. Διετέλεσε πρώτη βασίλισσα στο Βασίλειο της Ιερουσαλήμ καθώς ο μεγαλύτερος αδελφός του συζύγου της και ιδρυτής του βασιλείου Γοδεφρείδος του Μπουιγιόν πέθανε ανύπαντρος. Το όνομα της αμφισβητείται και η καταγωγή της οικογένειας της είναι κατά τους περισσότερους άγνωστη. Οι σύγχρονοι ιστορικοί την καταγράφουν ως Άρντα της Αρμενίας και σχετίζουν τον πατέρα της με τον Θόρος του Μαράς, άρχοντα του Μαράς. Ο Βαλδουίνος Α΄ την παντρεύτηκε σε δεύτερο γάμο (1097) καθώς η πρώτη σύζυγος του Γκολντεχίλδη, κόρη του Ραούλ Β΄ του Τόσνι πέθανε στην Α΄ Σταυροφορία όπου είχε ταξιδεύσει μαζί του. Ο γάμος είχε πολιτικές σκοπιμότητες καθώς ο Βαλδουίνος Α΄ ήταν ο πρώτος Κόμης της Έδεσσας, ένα από τα Σταυροφορικά κράτη που είχαν χαράξει στην Αρμενική περιοχή στην Μεσοποταμία. Ο Βαλδουίνος Α΄ έγινε επίσημα ο πρώτος Βασιλέας της Ιερουσαλήμ (1100) αλλά η Άρντα δεν τον συνόδευσε αμέσως, έφτασε στην πόλη την επόμενη χρονιά (1101). Αργότερα (1105) ο Βαλδουίνος Α΄ ζήτησε διαζύγιο με την δικαιολογία της απιστίας, ο Γκόμπερτ του Νοζάν γράφει ότι βιάστηκε από πειρατές στο ταξίδι της προς την Ιερουσαλήμ.
Ο πατέρας της είχε δώσει ωστόσο στον Βαλδουίνο μόνο ένα πολύ μικρό ποσό από την προίκα που είχε υποσχεθεί, η Άρντα δεν έκανε παιδιά και μια Αρμένισσα σύζυγος δεν ήταν τόσο χρήσιμη στα Ιεροσόλυμα όσο στην Έδεσσα. Ο Φούλχερ του Σαρτρ ο χρονικογράφος που ήταν πιο πιστός στον Βαλδουίνο Α΄ αγνοεί πλήρως το γεγονός, το πιθανότερο το έκανε επειδή ο Βαλδουίνος δεν είχε καμιά νόμιμη δικαιολογία για το διαζύγιο. Ο Βαλδουίνος Α΄ την ανάγκασε να κλειστεί στο μοναστήρι της Αγίας Άννας, αργότερα ελευθερώθηκε και πήγε στην Κωνσταντινούπολη να συναντήσει τον πατέρα της, είχε δραπετεύσει όταν είχε κατακτήσει τα εδάφη του η Έδεσσα. Ο Βαλδουίνος Α΄ της Ιερουσαλήμ παντρεύτηκε σε τρίτο γάμο την Αδελαΐδα ντελ Βάστο χήρα του Ρογήρου Μπόσο και αντιβασίλισσα για λογαριασμό του Ρογήρου Β΄ της Σικελίας. Ο γάμος ήταν άκυρος αφού ο Βαλδουίνος ήταν ήδη παντρεμένος με την Άρντα, δεν είχε εκδοθεί το διαζύγιο, ο πατριάρχης Αρνούλφος του Τσοκ εξέπεσε επειδή τέλεσε τον γάμο (1116). Ο Πάπας Πασχάλης Β΄ αποκατέστησε τον πατριάρχη υπό τον όρο να ακυρώσει τον γάμο με την Αδελαΐδα, ο Βαλδουίνος συμφώνησε επειδή ήταν άρρωστος, το θεώρησε θεία τιμωρία για την διγαμία του. Προσπάθησαν να την πείσουν να επιστρέψει από την Κωνσταντινούπολη, αυτό δεν έγινε ποτέ μέχρι τον θάνατο του Βαλδουίνου (1118). Οι χρονιές της γέννησης και του θανάτου της Άρντας της Αρμενίας παραμένουν άγνωστες.
Πηγές
Κατηγορία:Σύζυγοι βασιλέων της Ιερουσαλήμ
Γεγονότα Αυγούστου 2013
3 Αυγούστου
(CNN)
(theGuardian) (CNN)
9 Αυγούστου
(NBC News)
10 Αυγούστου
(BBC News), (AP)
31 Αυγούστου
08
Ο Θνήσκων Γαλάτης
Ο Θνήσκων Γαλάτης (στα Ιταλικά: Galata Morente) είναι αρχαίο Ρωμαϊκό μαρμάρινο αντίγραφο χαμένου αρχαιοελληνικού αγάλματος, κατά πάσα πιθανότητα ορειχάλκινου, το οποίο παραγγέλθηκε κάπου μεταξύ του 230 π.Χ. και 220 π.Χ. από τον Άτταλο Α' της Περγάμου προς τιμήν της νίκης του επί των Γαλατών. Η σημερινή βάση του προσθέθηκε μετά την επανανακάλυψή του. Η ταυτότητα του γλύπτη του αγάλματος είναι άγνωστη, αν και έχει προταθεί πως ο Επίγονος, ο αυλικός γλύπτης της δυναστείας των Ατταλιδών της Περγάμου, μπορεί να είναι ο δημιουργός του.
Ιστορικό πλαίσιο
Το βασίλειο της Περγάμου ιδρύθηκε στις αρχές του 3ου αι. π.Χ. με βάση ένα απλό φρούριο μήκους 300μ., χτισμένο σε μια βραχώδη προεξοχή που δέσποζε πάνω απ΄την κοιλάδα του ποταμού Κάικου. Ένας από τους κληρονόμους του Μεγάλου Αλεξάνδρου, ο Λυσίμαχος, είχε κρύψει εκεί έναν αμύθητο θησαυρό από πολεμικά λάφυρα, τον οποίο ιδιοποιήθηκε αργότερα ένας δυναμικός και αδίστακτος αξιωματικός, ο Φιλέταιρος. Καταρχήν, μια ταραγμένη περίοδος, η οποί σημαδεύτηκε κυρίως από εκτεταμένη στρατιωτική και διπλωματική κινητικότητα, έδωσε τη δυνατότητα στους διαδόχους του Φιλέταιρου πρώτα να εδραιώσουν και στη συνέχεια να επεκτείνουν την εξουσία τους. Στη συνέχεια οι Ατταλίδες επιχείρησαν να δώσουν στην πρωτεύουσά τους μιαν αρχιτεκτονική λαμπρότητα και ένα πνευματικό κύρος ανάλογο της πολιτικής της σημασίας. Σε πρώτη φάση, η απόπειρα αυτή αποτέλεσε έργο του Αττάλου Α΄ (241- 197 π.Χ.), που μετά την αποφασιστική του νίκη ενάντια στους Γαλάτες- Κέλτες εισβολείς που σκορπούσαν τον τρόμο στην Μικρά Ασία καθιερώθηκε ως σωτήρας του ελληνισμού ενάντια στην βαρβαρότητα και χάρη σε μια επιδέξια πολιτική συμμαχίας με τη Ρώμη, έπαιξε λαμπρό ρόλο στις ελληνικές υποθέσεις.
Η περγαμηνή γλυπτική
Η ορειχάλκινη αυτή ομάδα ορθωνόταν σε μια μεγάλη κυκλική βάση μέσα στο ιερό της Αθηνάς. Η σύνθεσή της στάθηκε δυνατό να αποκατασταθεί μόνο κατά προσέγγιση, χάρη στο συνδυασμό ορισμένων αποσπασματικών αντιγράφων.
Το άγαλμα απεικονίζει έναν ετοιμοθάνατο Κέλτη με αξιοσημείωτο ρεαλισμό, ιδιαίτερα στο πρόσωπο, και μπορεί να ήταν ζωγραφισμένο. Απεικονίζεται ως τυπικός Γαλάτης πολεμιστής με τη χαρακτηριστική κώμη και μουστάκι. Η μορφή είναι γυμνή εκτός από ένα τορκ στο λαιμό. Απεικονίζεται να μάχεται ενάντια στον επερχόμενο θάνατο, αρνούμενος να αποδεχτεί τη μοίρα του. Δίπλα του βρίσκεται πεσμένη η, άχρηστη πια, τρομπέτα του. "Είναι αξιοσημείωτο ότι ο ίδιος ο νικητής δεν αναπαρίσταται σ΄ αυτό: η δόξα του βρίσκει επαρκή απόηχο στην ίδια την απόγνωση και τον ηρωισμό των ηττημένων. Διότι το στοιχείο που κάνει το μνημείο αυτό τόσο εντυπωσιακό είναι ότι ο θρίαμβος ενάντια στο βάρβαρο εμφανίζεται ως ένα είδος αμετάκλητης αναγκαιότητας, που αποκαλύπτει περισσότερο την παγκόσμια τάξη παρά την αξία των αντιμαχομένων. Λιγότερο θεαματική από την «Αυτοκτονία ενός Γαλάτη και της γυναίκας του» αλλά και λιγότερο πομπώδης, η επιθανάτια αγωνία του Θνήσκοντος Γαλάτη αποκαλύπτει το ίδιο αισθητικό ιδεώδες: τραυματισμένος στα πλευρά, ο άνδρας έχει πέσει στο δεξί του μηρό, με το πόδι λυγισμένο και το βάρος του σώματός του να στηρίζεται στο ένα χέρι, ενώ το καταβεβλημένο στήθος και το γερμένο κεφάλι παραδίδονται ήδη στη νάρκη του θανάτου."
Ως τεχνοτροπία, το έργο ανάγεται στη λεγόμενη Περγαμηνή σχολή. Ο έντονος ρεαλισμός και η δραματικότητα των έργων που αφιέρωσε ο Άτταλος, προς τιμήν της νίκης του επί των Γαλατών, παραπέμπουν στην αντίστοιχη σχολή της «τραγικής ιστοριογραφίας» των ελληνιστικών χρόνων που επιδίωκε να διεγείρει συναισθήματα πάθους, τρόμου, θυμού, φόβου και οίκτου, η οποία επηρέασε και τις εικαστικές τέχνες της εποχής.
Ο Θνήσκων Γαλάτης είναι ένα από τα πλέον πολυύμνητα γλυπτά έργα που έχουν επιβιώσει από την αρχαιότητα και έχει γίνει αντικείμενο πολλαπλών αντιγραφών. Θεωρείται ότι ανακαλύφθηκε εκ νέου στις αρχές του 17ου αιώνα κατά τη διάρκεια εκσκαφών στα θεμέλια της Βίλλα Λουντοβίζι και καταγράφηκε για πρώτη φορά το 1623 στις συλλογές της ισχυρής οικογένειας των Λουντοβίζι της Ρώμης. Κάποιες επιδιορθώσεις φαίνεται να έχουν γίνει επί του αγάλματος αν και δεν είναι ξεκάθαρο αν έγιναν κατά τη ρωμαϊκή περίοδο ή μετά την νέα ανακάλυψή του.
Το 1797 με τη Συνθήκη του Κάμπο Φόρμιο ο Ναπολέων Α΄ Βοναπάρτης κατά την εισβολή του στην Ιταλία κατέσχεσε το άγαλμα και το μετέφερε ως λάφυρο, θριαμβευτικά στο Παρίσι. Το 1815 επεστράφη στη Ρώμη και σήμερα εκτίθεται στα Μουσεία Καπιτωλίου. Αντίγραφα του αγάλματος βρίσκονται επίσης σε πολλές πόλεις του κόσμου.
Εξωτερικοί σύνδεσμοι
Κατηγορία:Αγάλματα Κατηγορία:Ελληνιστική τέχνη
Proton (αυτοκινητοβιομηχανία)
μικρογραφία|Οι χώρες με ιστορική ή τρέχουσα δραστηριότητα της Proton. Η Proton Holdings Berhad (συντομογραφία: PHB, είναι ανεπίσημα γνωστή ως Proton) είναι επιχείριση με έδρα τη Μαλαισία, η οποία δραστηριοποιείται στο σχεδιασμό, κατασκευή, διανομή και πωλήσεις αυτοκινήτων. Η Proton ιδρύθηκε το 1983 ως η μοναδική αρχικά εθνική εταιρεία αυτοκινήτων μέχρι την έλευση της Perodua το 1993. Η εταιρεία έχει την έδρα της στο Σα Άλαμ της πολιτείας Σελάνγκορ και λειτουργεί πρόσθετες εγκαταστάσεις στη Πόλη Προτόν στο Περάκ. Η ονομασία «Proton» προέρχεται από το ακρωνύμιο των λέξεων Perusahaan Otomobil Nasional (Εθνική Εταιρεία Αυτοκινήτων) στα μαλαϊκά.
Ιστορικό
Αρχικά, η Proton ήταν κατασκευαστής προϊόντων της Mitsubishi Motors (MMC) με αλλαγμένο σήμα κατά τη δεκαετίες του 1980 και του 1990. Η Proton παρήγαγε το πρώτο δικό της αυτοκίνητο (αν και είχε κινητήρα Mitsubishi) το 2000, κάνοντας τη Μαλαισία ως την 11η χώρα στον κόσμο που απέκτησε την ικανότητα να σχεδιάσει αυτοκίνητα από το μηδέν. Από το 2000, η Proton έχει δημιουργήσει ένα μείγμα τοπικά κατασκευασμένων και όχι μόνο οχημάτων. Τα αυτοκίνητα της Proton πωλούνται σήμερα σε τουλάχιστον 15 χώρες, η πλειοψηφία των οποίων βρίσκονται στην Ασία.
Η Proton ανήκε αρχικά κατά πλειοψηφία στο HICOM, ενώ μειοψηφικά μερίδια κατείχαν μέλη του ομίλου Mitsubishi. Από το 2005, η Mitsubishi εκχώρησε τη συμμετοχή τους στην Proton στην Χαζανάχ Νασιονάλ και το 2012 η Proton αποκτήθηκε πλήρως από την DRB-HICOM.
Στις 29 Σεπτεμβρίου 2017, η DRB-HICOM ανακοίνωσε αλλαγές στο διοικητικό συμβούλιο της Proton Holdings Berhad. Μετά την υπογραφή της οριστικής συμφωνίας με την κινεζική Zejiang Geely Holding Group Limited στις 23 Ιουνίου 2017, η Κινεζική αυτοκινητοβιομηχανία απέκτησε το 49,9% του μετοχικού κεφαλαίου της Proton. Η ανακοίνωση στις 29 Σεπτεμβρίου έφερε νέο διοικητικό συμβούλιο στις εταιρείες Proton Holdings, Proton Edar (εταιρεία τοπικής διανομής) και Perusahaan Otomobil Nasional Sdn Bhd (PONSB).
Ευβουλίδης
Ο Ευβουλίδης ήταν Μιλήσιος διαλεκτικός φιλόσοφος της Μεγαρικής σχολής, διδάσκαλος του Δημοσθένους.
Proton (αυτοκινητοβιομηχανία)
Ιστορικό
Την ίδια ημέρα ονομάστηκε ως μέλος και ο Δρ. Λι Τσούνρονγκ, ο οποίος προσχωρούσε την PONSB ως διευθύνων σύμβουλος. Ο Δρ. Λι είναι ο τρίτος ξένος που γίνεται επικεφαλής της Proton. Μεταξύ του 1987 και του 1993, στα πρώτα χρόνια της Proton, δύο διαφορετικοί Ιάπωνες υποψήφιοι από τους τότε συνεργάτες, την Mitsubishi Motors Corporation, ήταν επικεφαλής στην αυτοκινητοβιομηχανία.
Ευβουλίδης
Ο Ευβουλίδης ο οποίος συγκαταλέγεται στους διαδόχους του Ευκλείδη, άσκησε έντονη κριτική κατά της θεωρίας περί κατηγοριών του Αριστοτέλη, καθώς επίσης και κατά του αριστοτελικού ορισμού της κίνησης.
Proton (αυτοκινητοβιομηχανία)
Ιστορικό
Η Proton, κυρίως εξαρτώμενη από την εγχώρια αγορά, υποβάλλεται επί του παρόντος σε μια διαδικασία μετασχηματισμού, ως μέρος ενός σχεδίου μακροπρόθεσμης ανάκαμψης ελπίζοντας για επιστροφή στην κερδοφορία και την ανάκτηση της διεθνής παρουσίας. Η Proton, ως θυγατρική της Geely, αναμένεται να θέσει την εταιρεία και πάλι στο προσκήνιο με την εισαγωγή του πολυαναμενόμενου SUV Boyue που θα διατεθεί στο εμπόριο μέχρι τα τέλη του 2018.
Η Proton στηρίζεται κυρίως στην εγχώρια αγορά για το μεγαλύτερο μέρος των πωλήσεων και εσόδων της. Παρόλα αυτά, μικρές ποσότητες αυτοκινήτων της Proton εξάγονται και σε διάφορες άλλες χώρες της Ασίας, καθώς και στο Ηνωμένο Βασίλειο και στην Αυστραλία. Η εταιρεία κατείχε πολύ μεγαλύτερο παγκόσμιο δίκτυο πωλήσεων τη δεκαετία του 1990, καλύπτοντας όλες τις έξι ηπείρους και πάνω από 70 χώρες, αλλά σκοπεύει να ανακτήσει ένα παγκόσμιο μερίδιο με 500.000 ετήσιες πωλήσεις μέχρι το 2018
Ευβουλίδης
Επιπλέον, ο Ευβουλίδης ήταν δεινός "τεχνουργός" σοφισμάτων. Ένα από τα σοφίσματα που του αποδίδονται είναι ο "ψευδόμενος" με το οποίο ο φιλόσοφος διερωτάται: αν κάποιος παραδεχτεί ότι αυτή τη στιγμή ψεύδεται, αυτό που λέει είναι αλήθεια ή ψέμα;
Proton (αυτοκινητοβιομηχανία)
Εξωτερικοί σύνδεσμοι
Κατηγορία:Οικονομία της Μαλαισίας Κατηγορία:Αυτοκινητοβιομηχανία
Ευβουλίδης
Άλλο σόφισμα του Ευβουλίδη ήταν ο "εγκεκαλυμμένος". Πρόκειται για ένα εριστικό παίγνιο με βάση το ρήμα "γνωρίζω" και τις σημασίες του: "Λες ότι γνωρίζεις τον αδελφό σου. Τον άνθρωπο που ήλθε αυτή ακριβώς τη στιγμή, έχοντας το κεφάλι καλυμμένο, δεν τον γνώρισες. Και όμως είναι ο αδελφός σου". Άλλο σόφισμα: Θεωρείται φαλακρός ένας άνθρωπος, όταν έχει μόνο μία τρίχα; ή δύο; ή τρεις; ή μέχρι πόσες;
Πηγές
Κατηγορία:Αρχαίοι Έλληνες φιλόσοφοι Κατηγορία:Μεγαρικοί φιλόσοφοι Κατηγορία:Αρχαίοι Μιλήσιοι
Θεοφανώ η Αθηναία
Η Θεοφανώ (απεβ. μετά το 811) ήταν Αυτοκράτειρα ως σύζυγος τού Σταυράκιου Αυτοκράτορα των Ρωμαίων. Σύμφωνα με το Χρονικό τού Θεοφάνη τού Ομολογητή ήταν συγγενής της Ειρήνης Σαρανταπήχαινας Αυτοκράτειρας (797-802), συζύγου τού Λέοντα Δ΄ του Χαζάρου. Οι δύο γυναίκες ήταν από την Αθήνα, αλλά η ακριβής συγγενική τους σχέση δεν είναι γνωστή.
Βιογραφία
Όταν ο Νικηφόρος Α΄ έγινε Αυτοκράτορας το 803, παρέλαβε αμέσως και τον γιο του ως συναυτοκράτορα. Η Θεοφανώ, αν και ήταν μνηστευμένη με άλλον, έλαβε μέρος στη συγκέντρωση υποψηφίων συζύγων για τον Σταυράκιο και επελέγη, μάλλον για να νομιμοποιηθεί η νέα δυναστεία τού Νικηφόρου, καθώς η μόνη σύνδεση με την προηγούμενη Δυναστεία των Ισαύρων/Συρίας ήταν αυτή εδώ η επιγαμία. Έτσι στις 20 Δεκεμβρίου 807 η Θεοφανώ παντρεύτηκε τον Σταυράκιο, μόνο γνωστό γιο τού Νικηφόρου Α΄. Την ημερομηνία καταγράφει ο Θεοφάνης.
Ο Νικηφόρος Α΄ μάλλον ήταν χήρος, όταν έγινε Αυτοκράτορας, έτσι η Θεοφανώ έγινε Αυτοκράτειρα από την ημέρα τού γάμου της. Στις 26 Ιουλίου 811 ο Νικηφόρος Α΄ σκοτώθηκε, καθώς πολεμούσε τους Βούλγαρους τού Κρούμου στη μάχη της Πλίσκας. Μαζί του εξολοθρεύτηκε και πολύς Ρωμαϊκός στρατός· η μάχη θεωρείται από τις χειρότερες στην ιστορία της Ρωμανίας. Μεταξύ των λίγων που επέζησαν ήταν ο Σταυράκιος, που έμεινε μόνος Αυτοκράτορας.
Ωστόσο είχε τραυματιστεί από ένα ξίφος στο λαιμό και ήταν παράλυτος. Μέλη της αυτοκρατορικής φρουράς είχαν καταφέρει να τον μεταφέρουν στην Αδριανούπολη· δεν ανέκαμψε ποτέ πλήρως από τα τραύματά του. Το θέμα της διαδοχής έγινε επείγον και αναφέρεται, ότι η σύζυγός του ζήτησε να τον διαδεχθεί. Μερικοί ευγενείς την υποστήριξαν, όμως μία δεύτερη μερίδα δημιουργήθηκε στην Αυλή, που επικεντρώθηκε στη διαδοχή από την αδελφή του Σταυρακίου, την Προκοπία και τον άνδρα της Μιχαήλ Ραγκαβέ.
Ο Σταυράκιος επρόκειτο να επιλέξει την Θεοφανώ. Όμως οι ευγενείς, που είχαν πρόσφατο το παράδειγμα της συγγενούς της Αυτοκράτειρας πριν 9 έτη, δεν ήθελαν και επέλεξαν την Προκοπία και τον σύζυγό της για τον θρόνο. Η διαδοχή έπρεπε να γίνει άμεσα, καθώς ο πόλεμος με τον Κρούμο ήταν σε εξέλιξη και ταυτόχρονα συνεχιζόταν οι διαπραγματεύσεις με τον Καρλομάγνο για τη νομιμότητα τού τίτλου του. Ο Σταυράκιος απειλήθηκε· αναγκάστηκε να ονομάσει διάδοχό του τον Μιχαήλ Α΄ Ραγκαβέ και να παραιτηθεί στις 2 Οκτωβρίου 811. Αποσύρθηκε με τη σύζυγό του σε μονή. Ο Θεοφάνης αναφέρει, πως η Θεοφανώ είχε ιδρύσει δική της μονή με το όνομα Τα Εβραϊκά.
Δεν γνωρίζουμε το έτος, που απεβίωσε. Ο Κωνσταντίνος Ζ΄ αναφέρει τον 10ο αι., ότι ο Σταυράκιος και η Θεοφανώ μοιράστηκαν τον ίδιο τάφο στη μονή της Αγ. Τριάδος, στην Κωνσταντινούπολη.
Οικογένεια
Παντρεύτηκε τον Σταυράκιο Αυτοκράτορα των Ρωμαίων· δεν απέκτησαν απογόνους.
Πηγές
Κατηγορία:Σύζυγοι Βυζαντινών Αυτοκρατόρων
2341 Αολούτα
Ο Αολούτα (Aoluta) είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1976 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τα αρχικά του Αστεροσκοπείου του Πανεπιστημίου του Λένινγκραντ.
Φυσικά χαρακτηριστικά
Τα κυρίως φυσικά χαρακτηριστικά του Αολούτα είναι άγνωστα. Ο Αολούτα περιστρέφεται γύρω από τον εαυτό του μία φορά κάθε 3 ώρες περίπου, μία ταχεία περιστροφή.
Εξωτερικοί σύνδεσμοι
Αολουτα
Ντολόρες Ιμπάρρουρι
Η Ντολόρες Ιμπάρρουρι (ισπανικά: Isidora Dolores Ibárruri Gómez, 9 Δεκεμβρίου 1895 - 12 Νοεμβρίου 1989), περισσότερο γνωστή ως Πασιονάρια (Λουλούδι του πάθους), ήταν Ισπανίδα κομμουνίστρια πολιτικός καταγόμενη από τη Χώρα των Βάσκων. Έμεινε γνωστή στην ιστορία για τη σθεναρή αντίστασή της κατά του φασισμού κατά τη διάρκεια του Ισπανικού εμφυλίου, καθώς και για τα σύνθηματά της «Είναι καλύτερα να πεθαίνεις όρθιος, παρά να ζεις γονατιστός» και «Είναι καλύτερα να είσαι χήρα ενός ήρωα, παρά σύζυγος ενός δειλού», «No pasaran» ("Δεν θα περάσουν"), στη Μάχη της Μαδρίτης.
Το κάποτε Καθολικό κορίτσι έγινε επαναστάτρια και προσχώρησε στο Κομμουνιστικό Κόμμα Ισπανίας (ΚΚΙ) κατά την ίδρυσή του το 1921. Τη δεκαετία του '30 έγινε συγγραφέας στην εφημερίδα του ΚΚΙ Mundo Obrero (Κόσμος της εργασίας) και εκλέχθηκε στο Κοινοβούλιο ως βουλευτής του ΚΚΙ από την περιοχή της Αστούριας το 1936. Μετά την εξορία της από την Ισπανία στο τέλος του Εμφυλίου Πολέμου, διορίστηκε Γενική Γραμματέας της Κεντρικής Επιτροπής του ΚΚΙ, θέση που κράτησε από το 1942 ως το 1960. Έπειτα ονομάστηκε επίτιμη πρόεδρος του ΚΚΙ ως το τέλος της ζωής της. Με την επιστροφή της στην Ισπανία το 1977 επανεκλέχθηκε βουλευτής της ίδιας περιοχής (Αστούριας). Θεωρείται ως μία από τους ικανότερους ομιλητές του 20ου αιώνα.
Το 1962 δημοσίευσε τα απομνημονεύματά της με τίτλο El unico camino.
Ο αστεροειδής 1277 Ντολόρες, που ανακαλύφθηκε το 1933, πήρε το όνομα της.
Εξωτερικοί σύνδεσμοι
Ιμπάρρουρι Κατηγορία:Απομνημονευματογράφοι Κατηγορία:Ισπανοί κομμουνιστές Κατηγορία:Βάσκοι Κατηγορία:Ισπανικός Εμφύλιος Κατηγορία:Ισπανοί αντιφασίστες
Μινέρμπε
Το Μινέρμπε (ιταλικά: Minerbe) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας
Αθλητικός Πανεπιστημιακός Όμιλος Κύπρου (πετοσφαίριση ανδρών)
Ο Αθλητικός Πανεπιστημιακός Όμιλος Κύπρου (Α.Π.Ο.Κ.) είναι κυπριακό αθλητικό σωματείο, το οποίο ιδρύθηκε το 2002 στη Λευκωσία, και έχει έδρα την κλειστή αίθουσα Πανεπιστημίου Κύπρου. Διαθέτει τμήματα πετοσφαίρισης σε όλες τις κατηγορίες (αγόρια U14, αγόρια U16, αγόρια U18, ανδρών, κοριτσιών U14, κοριτσιών U16, κοριτσιών U18, γυναικών). Το Ανδρικό Πετοσφαιρικό Τμήμα του Α.Π.Ο.Κ. δημιουργήθηκε το 2009.
Ιστορία
Η πετοσφαιρική ομάδα ανδρών συμμετείχε για 1η φορά στις διοργανώσεις της Κυπριακής Ομοσπονδίας Πετοσφαίρισης (ΚΟΠΕ) την περίοδο 2009-10 τερματίζοντας στην 3η θέση του Πρωταθλήματος Β΄ κατηγορίας. Την ίδια περίοδο, στην πρώτη συμμετοχή της στο Κύπελλο Β΄ κατηγορίας κατέκτησε το τρόπαιο. Τις επόμενες περιόδους τερμάτιζε στις χαμηλές θέσεις του βαθμολογικού πίνακα. Την περίοδο 2020-21 παρ' ότι στο πρωτάθλημα κατέκτησε την 4η θέση, στο κύπελλο κατέκτησε το τρόπαιο.
Λίμνη Βίντα
Η Βίντα (Vida) είναι μια υπεραλμυρή λίμνη στην Κοιλάδα Βικτωρία, τη βορειότερη από τις μεγάλες Ξηρές Κοιλάδες Μακμέρντο, στην ήπειρο Ανταρκτική. Η έκταση της λίμνης είναι 6,8 τετραγωνικά χιλιόμετρα και οι γεωγραφικές συντεταγμένες της είναι 77°23 Νότιο πλάτος και 161°56′ Ανατολικό μήκος. Είναι απομονωμένη κάτω από αιώνιο στρώμα πάγων και η αλμυρότητά της είναι σημαντικά μεγαλύτερη από εκείνη του θαλάσσιου νερού. Ευρύτερα γνωστή έγινε το έτος 2002, όταν παγωμένα επί σχεδόν τρεις χιλιάδες έτη μικρόβια από το παγοκάλυμμά της αποψύχθηκαν και αναζωογονήθηκαν με επιτυχία.
Γενικά
Η λίμνη είναι ίσως η μεγαλύτερη από τις λίμνες στην περιοχή των Ξηρών Κοιλάδων και είναι ενδορροϊκή. Ο μόνιμος επιφανειακός πάγος πάνω από τη λίμνη είναι το παχύτερο μη παγετωνικό στρώμα πάγου στη Γη, με πάχος τουλάχιστον 21 μέτρα. Στο κάτω όριό του ο πάγος είναι κορεσμένος με άλμη που είναι επτά φορές αλμυρότερη από το θαλάσσιο νερό. Η υψηλή περιεκτικότητα σε αλάτι επιτρέπει στην άλμη να παραμένει υγρό σε μέση ετήσια θερμοκρασία περίπου –13 °C. Το παγοκάλυμμα έχει σφραγίσει την άλμη από εξωτερικό αέρα και νερό επί χιλιάδες χρόνια, δημιουργώντας μια «χρονοκάψουλα» για αρχαίο DNA. Αυτός ο συνδυασμός χαρακτηριστικών καθιστούν τη Βίντα ένα μοναδικό λιμναίο οικοσύστημα στη Γη.
Η λίμνη έγινε ευρύτερα γνωστή τον Δεκέμβριο 2002 όταν μια ερευνητική ομάδα με επικεφαλής τον Πήτερ Ντοράν, ανεκοίνωσε την ανακάλυψη αλόφιλων μικροβίων (κυρίως ινωδών κυανοβακτηρίων) ηλικίας 2.800 ετών διατηρημένων σε δείγματα του παγοκαλύμματος της λίμνης που λήφθηκαν με γεωτρήσεις το 1996. Τα μικρόβια αυτά αναζωογονήθηκαν μόλις έλιωσε ο πάγος γύρω τους και αναπαράχθηκαν. Εξαιτίας αυτής της ανακαλύψεως και των μηχανισμών παγώματος που σχημάτισαν το παγοκάλυμμά της, η λίμνη Βίντα είναι πλέον καταχωρημένη ως μια τοποθεσία για έρευνες σχετικώς με το κλίμα της Γης και με τη ζωή σε ακραίες συνθήκες, ειδικότερα μάλιστα με την πανίδα που θα μπορούσε να έχει υπάρξει στον πλανήτη Άρη. Ο αυτόματος (μη επανδρωμένος) Μετεωρολογικός Σταθμός Λίμνης Βίντα παρακολουθεί τις συνθήκες στην περιοχή της λίμνης όλο το έτος, συμβάλλοντας στην παραπάνω επιστημονική μελέτη.
Μια αμερικανική έρευνα πεδίου έγινε το 2010 για τη διερεύνηση της μικροβιολογίας και της γεωχημείας της λίμνης, με επικεφαλής τον Ντοράν και την Άλισον Μάρεϋ από το Desert Research Institute της Νεβάδας. Η αποστολή απέσπασε πυρήνες πάγου, δείγματα άλμης και ιζημάτων από τη λίμνη με χρήση καθαρών τεχνικών γεωτρήσεων, ώστε να αποφευχθεί επιμόλυνση από εξωτερικά μικρόβια και ουσίες.
Ο πλησιέστερος ανθρώπινος καταυλισμός στη λίμνη είναι η Βάση Σκοτ του Μακμέρντο και απέχει περίπου 125 χιλιόμετρα. Εκτός από τον αυτόματο Μετεωρολογικό Σταθμό, υπάρχει φυλαγμένο ένα απόθεμα τροφής έκτακτης ανάγκης, που επαρκεί για 6 ανθρώπους επί 5 ημέρες, 600 μέτρα από τη νοτιοδυτική άκρη της λίμνης. Ερευνητικές ομάδες εγκαθιστούν προσωρινές κατασκηνώσεις, από τις οποίες διεξάγονται βραχυπρόθεσμες ερευνητικές δραστηριότητες, κατά τους καλοκαιρινούς μήνες.
Χημική σύσταση
Η λίμνη Βίντα δεν διαθέτει πολλούς παράγοντες που να αποδίδονται στην ύπαρξη ζωής. Περιέχει υψηλά επίπεδα υποξειδίου του αζώτου (N2O) και μοριακού υδρογόνου (H2). Αμφότερα πιστεύεται ότι απελευθερώνονται από χημικές αντιδράσεις της άλμης με υποκείμενα ιζήματα. Το μοριακό υδρογόνο ίσως να αποτελεί μια κρίσιμη ενεργειακή πηγή για τα μικρόβια στη λίμνη, δικαιολογώντας έτσι την παρουσία ζωής σε ένα περιβάλλον χωρίς οξυγόνο.
Υδρολογία
Η λίμνη διαθέτει τρεις τουλάχιστον ονομασμένες εισροές νερού: το ποτάμι Βικτόρια και τα ρυάκια Κάιτ Στρημ και Ντιουν Κρηκ. Το Βικτόρια διέρχεται ως εποχικός χείμαρρος τροφοδοτούμενος από νερό από την τήξη του Άνω Παγετώνα Βικτόρια, μέσω της Άνω Λίμνης Βικτόρια, που βρίσκεται 7 χιλιόμετρα βορειοδυτικά της Βίντα, και εκβάλλει στο δυτικό άκρο της Βίντα. Το Κάιτ ρέει επίσης ως εποχικός χείμαρρος τροφοδοτούμενος από την τήξη παγετώνα (του Κάτω Παγετώνα Βικτόρια) και εκβάλλει στο ανατολικό άκρο της Βίντα. Συνήθως αυτές και άλλες εισροές στη λίμνη σταματούν εξαιτίας της χαμηλής θερμοκρασίας, της οποίας ο ετήσιος μέσος όρος είναι –30 °C.
Παραπομπές
Βιντα
Μπρόνισλαβ Καμίνσκι
Γέννηση και η αρχή της καριέρας του
Ο Μπρόνισλαβ Καμίνσκι γεννήθηκε στο Βιτέμπσκ της σημερινής Λευκορωσίας. Ο πατέρας του ήταν Πολωνός και η μητέρα του γερμανικής καταγωγής. Υπηρέτησε στον Κόκκινο Στρατό κατά τη διάρκεια της Ρωσικής Επανάστασης. Στη συνέχεια σπούδασε χημικός μηχανικός στην Πολυτεχνική σχολή της Αγίας Πετρούπολης. Μιλούσε άπταιστα τα γερμανικά.
Ως μηχανικός, ο Καμίνσκι κατηγορήθηκε ότι ανήκε σε μια αντιεπαναστατική ομάδα, συνελήφθη και φυλακίστηκε το 1930, και ξανά το 1937. Εξέτισε την ποινή του σε ένα γκούλαγκ-αποστακτήριο στην περιοχή Μπριάνσκ της Ρωσίας, κοντά στη Λευκορωσία. Αφέθηκε ελεύθερος από τη φυλακή το 1941 και στάλθηκε σε εσωτερική εξορία στο Λόκοτ.
Αρχηγός της πολιτοφυλακής
Για μια διετία, ο Καμίνσκι, εγκαθίδρυσε, με τη γερμανική υποστήριξη, μια προσωποκεντρική εξουσία στην περιοχή του Λόκοτ.
Όταν ο Βοσκομπόινικ σκοτώθηκε σε μία σύγκρουση εναντίον των ανταρτών, ο Καμίνσκι έγινε ο διοικητής της Ρόνα και κατάφερε να αυξήσει τους άνδρες του σε 20.000.
Οι Σοβιετικοί προσπάθησαν να πάρουν με το μέρος τους τον Καμίνσκι και τους άνδρες του, υποσχόμενοι αμνηστία και εκ νέου στράτευση. Ο Καμίνσκι αρνήθηκε, όμως αρκετές εκατοντάδες από τους άντρες του εγκατέλειψαν το στράτευμα για να ενωθούν με τους Σοβιετικούς.
Στρατηγός των SS
Με το τέλος του 1943 ο Καμίνσκι χρειάστηκε να οπισθοχωρήσει στη Λευκορωσία. Οι Γερμανοί συμπλήρωσαν τις τάξεις της Ρόνα με Λευκορώσους αστυνομικούς, αιχμαλώτους πολέμου και πρώην φυλακισμένους. Η μονάδα μετονομάσθηκε 1η Ρωσική Μεραρχία SS και ο Καμίνσκι προήχθη σε υποστράτηγο των SS. Επίσης παρασημοφορήθηκε με τον Σιδηρό Σταυρό των Ανατολικών Λαών. Ο ίδιος είχε αποκτήσει μέσω της δράσης του ιδιαίτερα κακή φήμη ακόμη και στις τάξεις των Γερμανών, ενώ οι άνδρες του προχωρούσαν συστηματικά σε διάφορα εγκλήματα πολέμου. Παρόλα αυτά, κατά τον Μαζάουερ, ο Καμίνσκι είχε την ανοχή του φον Κλούγκε διότι θεωρούνταν χρήσιμος στις αντιανταρτικές επιχειρήσεις.
Τον Αύγουστο του 1944 ο Χίμλερ τον διέταξε να βοηθήσει τις δυνάμεις ασφαλείας της SS στην αντιμετώπιση της εξέγερσης της Βαρσοβίας. Ο Καμίνσκι έστειλε στη Βαρσοβία 1.700 άντρες υπό την ηγεσία του Φρόλοφ, ο οποίος έδωσε πλήρη άδεια στους άντρες του να βιάζουν και να κάνουν πλιάτσικο. Στην πραγματικότητα, η ταξιαρχία Καμίνσκι έχασε τη μαχητική της αξία και ο Καμίνσκι επικεντρώθηκε αποκλειστικά στη συλλογή τιμαλφών που είχαν κλαπεί από σπίτια αμάχων. Στις σφαγές της Βαρσοβίας σκοτώθηκαν δεκάδες χιλιάδες άμαχοι, πολλοί από τους οποίους δολοφονήθηκαν από τους άνδρες του Καμίνσκι.
Ο θάνατος
Οι θηριωδίες του αποσπάσματος που έστειλε στη Βαρσοβία χρησιμοποιήθηκε από τον Χάινριχ Χίμλερ ως πρόσχημα για να εκτελέσει τον Καμίνσκι και τα υψηλόβαθμα στελέχη της Ρόνα. Ως εκ τούτου, ο Καμίνσκι και οι αξιωματικοί του δικάστηκαν για κλοπή περιουσίας του Ράιχ - καθώς οικειοποιήθηκαν κλοπιμαία - και για υπερβολική χρήση βίας. Ο Καμίνσκι εκτελέσθηκε στις 28 Αυγούστου 1944 στο Λοτζ της Πολωνίας.
Δήμος Κορώνειας
Κατηγορία:Αποσαφηνίσεις ελληνικών τοπωνυμίων
Αρχοντικό Πέλλας
Διοικητική ιστορία
Παλαιότερα το Αρχοντικό, γνωστό και με την παλαιά του ονομασία Αλάρη ή Άλαρι, ήταν χωριό του Δήμου Γιαννιτσών και της Επαρχίας Γιαννιτσών, του Νομού Πέλλης, χωρίς να αποτελεί αυτόνομη κοινότητα. Με την εφαρμογή του Σχεδίου «Καποδίστριας», το Αρχοντικό προσαρτήθηκε στο Δημοτικό διαμέρισμα Γιαννιτσών του Δήμου Γιαννιτσών του Νομού Πέλλας. Με την εφαρμογή του Προγράμματος «Καλλικράτης» την 1η Ιανουαρίου 2011, το χωριό έφθασε στη σημερινή διοικητική του υπαγωγή, σύμφωνα με την οποία αποτελεί έναν από τους 8 οικισμούς της Δημοτικής κοινότητας Γιαννιτσών, η οποία υπάγεται στη Δημοτική Ενότητα Γιαννιτσών του νέου Δήμου Πέλλας της Περιφερειακής ενότητας Πέλλας.
Γεωγραφία
Οι γεωγραφικές συντεταγμένες του κέντρου του Αρχοντικού είναι 40°47΄27΄΄ Βόρειο πλάτος και 22°27΄58΄΄ Ανατολικό μήκος, σε μεσοσταθμικό υψόμετρο 60 μέτρα. Κοντινότερος οικισμός είναι το Μεσιανό, 2 χιλιόμετρα οδικώς προς τα νοτιοανατολικά. Το Αρχοντικό απέχει επίσης 5 χιλιόμετρα οδικώς (4,5 σε ευθεία γραμμή) από το κέντρο των Γιαννιτσών, πρωτεύουσας του δήμου του.
Αρχαίος οικισμός
Ο αρχαίος οικισμός του Αρχοντικού έχει τη μορφή τούμπας-τράπεζας και βρίσκεται 4,5 χιλιόμετρα βορειοδυτικά της Πέλλας. Υπήρξε σημαντικό αστικό κέντρο κατά τους προϊστορικούς και ιστορικούς χρόνους, έως το 400 π.Χ. περίπου, οπότε και επιλέχθηκε ως νέα πρωτεύουσα του Βασιλείου της Μακεδονίας η Πέλλα.
Πηγές
Κατηγορία:Χωριά του νομού Πέλλας Κατηγορία:Δήμος Πέλλας
Μοντέκκια ντι Κροζάρα
Η Μοντέκκια ντι Κροζάρα (ιταλικά: Montecchia di Crosara) είναι ιταλικός δήμος στην Επαρχία της Βερόνας, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βερόνας